শুনেছি পশ্চিমের বড় বড় দেশে গাড়ীর হর্ন শোনা যায় না। ভাল মানুষেরা একেবারে ঠেকায় না পড়লে তা বাজায় না। মানুষকে বিব্রত না করে যতটা থাকা যায়। দু’একটি পাঁজি লোক সব স্থানেই পাওয়া যায়। ওরা হর্নকে কাজে লাগায় অন্যকে শরম দেয়ার জন্য। তবে সে সুযোগও নাকি মেলে কালেভদ্রে। পাঁজিগুলো তক্কে তক্কে থাকলে হবে কী, খায়েশটা মেটে হয়তো সারা জীবনে গোটা পাঁচেক বারের জন্য। কারণ, হিসেবে ভুল হলে সবার ভ্রুকুটি সইতে হয় যে উল্টো।